Записник од 39-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 39-тата редовна седница на Советот на Општина Берово одржана на ден 14.09.2020 година во салата за состаноци на Општина Берово со почеток во 08:00 часот*.**

 Седницата ја отвори и со неа раководеше Претседателот на Советот на Општина Берово, Јован Матеничарски.

 Од вкупно 15 Советници на седницата присуствуваа 15 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански, Габриела Чучурска и Александар Чамовски и Јованка Василевска Петрушева.

 На седницата присуствуваа Градоначалникот на Општина Берово, Звонко Пекевски раководителот на одделението за општи и правни работи Анита Рунтевски, Раководителот на Одделението за човечки ресурси Емилија Ваканска.

 Претседателот на Совет на Општина Берово, Јован Матеничарски, за работа на 39-та Седница на Совет го предложи следниот:

**ПРЕДЛОГ ДНЕВЕН РЕД**

1. Предлог Одлука за барање согласност од Владата на РСМ за реализирање на настава со физичко присуство за учениците од IV-то до IX-то одделение во основното образование и за учениците од средното образование;
2. Предлог Одлука за финансирање на партиципација за посета на јавна установа за предучилишна возраст за деца Роми, како поддршка на Проектот „Инклузија на деца Роми во јавните општински установи – Детски градинки“;
3. Измена и дополнување на Програма за активностите на Општина Берово во областа на социјалната заштита за 2020 година;
4. Измена и дополнување на Програмата за активностите на Општина Берово во областа на културата во 2020 година;
5. Одлука за Измена на Одлуката за утврдување на цените за изнајмување на користење на противпожарна опрема со која располага Територијалната против пожарна единица Берово;
6. Предлог Одлука за субвенционирање на 100 % од трошоците за стерилизација на 30 женки-кучиња на територијата на Општина Берово во текот на 2020 година;
7. П Р А В И Л Н И К за критериумите и постапката за субвенционирање на 100% од трошоците за стерилизација на 30 (триесет) женки-кучиња на територијата на Општина Берово;
8. Измена на ПРОГРМА (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2020 година;
9. Тримесечен финансиски извештај за работа за 2020 година на ЈПКР„Услуга“ Берово;
10. Шестмесечен финансиски извештај за работа за 2020 година на ЈПКР„Услуга“ Берово;
11. Полугодишен извештај за работа за 2020 година на ЈПКР „Услуга“ Берово;
12. Полугодишен извештај за прво полугодие од 2020 година, за работата на ОВР- Берово;
13. Годишен извештај за работата на ООУ „Дедо Иљо Малешевски“ Берово за учебната 2019/2020 година;
14. Годишна Програма за работа на ОСУ “Ацо Русковски” Берово за учебната 2020/2021 година;
15. Решение за измена на Р Е Ш Е Н И Е за избор на претседател и членови на Комисијата за јавни дејности;
16. Решение за измена на Р Е Ш Е Н И Е за избор на претседател и членови на Комисијата за урбанизам, комунални дејности и заштита на животната средина;
17. Предлог Одлука за преотстапување на приклучна машина за чистење на канализација на ЈПКР “Услуга” Берово;
18. Советнички иницијативи и прашања;
19. Барања од институции и граѓани.

Претседателот на Советот Матеничарски пред да отвори расправа по предлог дневниот ред, потсети да се додели на новиот советник во Советот Габриела Чучурска, лаптоп компјутерот од претходниот советник, да може да бидат разгледани и обработени материјалите за Седница навремено. На што беше појаснето дека постапката е завршена и советничката ќе го добие компјутерот за наредна Седница на Совет.

За збор се јави Градоначалникот Пекевски кој точката 17. „Предлог Одлука за преотстапување на приклучна машина за чистење на канализација на ЈПКР “Услуга” Берово“, ја повлече од расправа од предлог дневниот ред за некоја наредна Седница на Совет откако ќе биде доставена уредно потребната документација.

За збор се јави советничката Емилија Пачемска која постави прашање во врска со записникот од претходната 38та Седница на Совет, при што беше појаснето дека записникот ќе биде доставен за наредна Седница на Совет, откако ќе биде изготвен.

Бидејќи никој друг не се јави за збор, предлог дневниот ред со со одземената точка 17 е ставен на гласање и со **14 гласа ЗА, нема Советници кои гласале ПРОТИВ, нема воздржани Советници** отсутна од гласање Благица Русковска, усвоен е предлог дневниот ред.

Претседателот Матеничарски, предложи да бидат повикани раководителите за појаснување на точките на дневен ред, при што беше појаснето дека се одржани комисии и дека точките се разгледани.

***1. Предлог Одлука за барање согласност од Владата на РСМ за реализирање на настава со физичко присуство за учениците од IV-то до IX-то одделение во основното образование и за учениците од средното образование;***

 Претседателот отвори дискусија по предложената точка, прва збор доби Претседателот на Комисијата за јавни дејности советничката Јованка Василевска Петрушева која појасни дека на состанокот на Комисијата, разгледани се и спроведените анкети и констатирано е дека поголемиот дел од родителите се изјасниле за физичко присуство на учениците, и „како Совет и како основач, сме должни да дадеме согласност, како би се овозможило понатамошно проследување на барањето до Министерство и Владата“. За збор се јави и советникот Ружински, бидејки одлуката се однесува на сите три школи заедно дали да се иземаат од гласање, на што беше појаснето дека тројцата советници потребно е да се иземаат од гласање. За збор се јави советничката Фурнаџиска која подетално ги образложи анкетите доставени од школите при што од спроведената анкета во ООУ„Никола Петров Русински“ 100% од анкетираните се изјасниле за физичко присуство, ООУ„Дедо Иљо Малешевски“, 98%, од ОСУ„Ацо Русковски“ над 90% се изјасниле за физичко присуство на учениците. За збор се јави Градоначалникот Пекевски кој појасни дека одлуката од Советот заедно со Заклучокот од Градоначалникот потребно е да се достават заедно со барањето до Министерството за образование и наука.

За збор се јави советникот Предраг Монев, „доколку се случи да се појават случаеви на позитивни на КОВИД 19 ќе се пристапи, кон online настава, дали училиштата се спремни да одговорат на ваквата задача, во смисла дали се доволно снабдени со опрема за ваков тип на настава“. За збор се јави Градоначалникот Пекевски кој појасни дека секако доколку ескалира состојбата ќе се пристапи кон online настава, се прават напори и од Владата и Министерството поголемиот дел од Скопските Општини се обезбедени, ние како Општина сметам дека доколку дисциплинирано пристапиме односно се почитуваат мерките и препораките нема да имаме проблеми да се организира настава со физичко присуство. Никој друг не се јави за збор и е пристепено кон гласање и со **12 гласа ЗА, нема Советници кои гласале ПРОТИВ, нема воздржани Советници**, изземени од гласање советниците, Јованка Василевска Петрушевска, Гоце Ружински и Емилија Пачемска, е усвоена *„Одлука за барање согласност од Владата на РСМ за реализирање на настава со физичко присуство за учениците од IV-то до IX-то одделение во основното образование и за учениците од средното образование“.*

***2. Предлог Одлука за финансирање на партиципација за посета на јавна установа за предучилишна возраст за деца Роми, како поддршка на Проектот „Инклузија на деца Роми во јавните општински установи – Детски градинки“;***

Претседателот отвори дискусија по предложената точка, прва збор доби Претседателот на Комисијата за јавни дејности советничката Јованка Василевска Петрушева која појасни дека, се работи за 18 деца за кои трошоците за посета на јавна установа за предучилишна возраст ќе бидат покриени од страна на Министерството за труд и социјална политика во рамки на проектот „Инклузија на деца Роми во јавни општински установи“ доколку се јават поголем број на деца трошоците ќе бидат дофинансирани од Буџетот на Општината. За збор се јави советникот Монев кој побара да се појасни бидејќи одлуката се однесува на 18 деца на кој начин ќе биде регулирано додколку се случи да се пријават поголем број. Претседателот на Совет Матеничарски појасни дека доколку дојде до таква ситуација Советот донесува нова одлука со која се прават измени на програмата и се донесува нова одлука со која ќе се овозможи дофинансирање од Буџетот на Општината. Никој друг не се јави за збор и е пристепено кон гласање и со **15 гласа ЗА, нема Советници кои гласале ПРОТИВ, нема воздржани Советници**, е усвоена *Одлука за финансирање на партиципација за посета на јавна установа за предучилишна возраст за деца Роми, како поддршка на Проектот „Инклузија на деца Роми во јавните општински установи – Детски градинки“;*

***3. Измена и дополнување на Програма за активностите на Општина Берово во областа на социјалната заштита за 2020 година;***

Претседателот на Советот отвори расправа по предложената точка, прв збор доби Претседателот на Комисијата за јавни дејности советничката Василевска Петрушева која појасни дека материјалите се разгледани на Комисијата, прегледно се појаснети измените и дополнувањата на Програмата се е уредно известено Комисијата нема забелешки. За збор се јави советничката Емилија Пачемска – точката 5, од првата табела „ Снабдување на центар за продолжен престој на лицата со телесна или ментална попреченост со соодветна опрема, зошто е повлечена оваа точка?“. Претседателот на Совет Јован Матеничарски ја повика Билјана Каламадевска Соработник за односи со јавност во Одделение за јавни дејности за појаснување на програмата. Одземена е точката за снабдување на дневен цетар.... сумата е околу милион и осумстотини илјади, по повик на Министерството за труд и социјална политика доделени се грантови на Општините во износ од таа сума, нашата Општина аплицираше со два проеки едниот проект е „Снабдување на центар за продолжен престој на лицата со телесна или ментална попреченост со соодветна опрема“ идејата е за продолжен престој и вработување на стручно лице кое ќе се грижи за децата во тие надополнети часови, и ангажирање на децата кои го посетуваат центарот на некои работни позиции на кои можат да одговорат, меѓутоа одлуката од Министерството беше да се финансирадругиот проект кој се однесува на набавка на возило кое ќе се користи за превоз на храна во руралните средини, „еден топол оброк“ е идеја за поддршка на стари и изнемоштени лица која е стопирана поради КОВИД19 пандемијата, секако дека ќе биде завршено меѓутоа не е извесно дали тоа ќе се оствари во текот на оваа година. Тоа е што се однесува на едната промена, втората е средствата за внатрешно уредувањето на третата ламела во домот за стари лица „Д-р Иван Влашки“ се изземени веќе е извесно дека средствата се доделени од Швајцарската агенција за развој и соработка и нема да има импликации по Буџетот на Општината, за таа сметка е извесно кофинансирање на втората фаза, изградба на четири занимални на детската градинка. За внатрешното уредување дел од средствата се обезбедени од донаторот, со дел по проектанска цена како кофинансирање ќе учествува Општина Берово. Никој друг не се јави за збор и е пристепено кон гласање и со **15 гласа ЗА, нема Советници кои гласале ПРОТИВ, нема воздржани Советници**, е усвоена *Измена и дополнување на Програма за активностите на Општина Берово во областа на социјалната заштита за 2020 година.*

***4. Измена и дополнување на Програмата за активностите на Општина Берово во областа на културата во 2020 година;***

Претседателот на Совет Матеничарски отвори расправа по предложената точка прва збор доби Претседателот на Комисијата за јавни дејности советничката Василевска Петрушева, која истакна дека на состанокот на Комисијата, Програмата беше детално разгледана и појаснета од страна на изготвувачот, сите културни манифестации во Програмата со предвидени средства од Буџетот се изземени од Програмата со измената поради ситуацијата со пандемијата нема да има нивна реализација. Во втората табела во ставката за грижа на движен,недвижен и нематеријално културно наследство, има предвидени средства кои се од Министеството за култура, кои во моментот не е извесно дали треба да стојат во табелата или треба да бидат изземени, најдобро да го повикаме изготвувачот за појаснување. За збор се јави Градоначалникот Пекевски појаснувајки дека се работи за апликација преку Општина Берово од името на црквата за заштита на црквата св. Архангел Михаил. Во првата селекција апликацијата беше одбиена, сега веќе е прифатено финансирање околу три милиони денари, немавме конкретни информации бидејки беше во периодот на формирање на Влада дали средствата ќе ги финансираат тие по спроведената јавна набавка или како трансфер ќе ги префрлат на сметката на Општината па да се проследат понатаму. Финансирана е само едната од предложените две фази предлагам да останат запишани во Програмата, односно сумата од 6 милиони да се замени со 3,5 милиони денари. За збор се јави советничката Пачемска која истакна дека во член 3 има намалување на неколку од ставките, тие средства кои се одземени од таму каде ќе бидат пренаменети? За збор се јави Градоначалникот Пекевски кој образложи дека практично целата проекција која се однесува на етно фестивалот нема да има своја реализација оваа година поради новонастанатата ситуација, средствата кои се предвидени ќе бидат пренаменети во програмите за изградба и одржување на локални улици и патишта. Известено е Министерството за култура бидејки парите кои се доделени се наменски неможат да бидат пренаменети, доколку не се искористат. Всушност сите средства кои се предвидуваат за етно фестивалот оваа година поради новонастанатата ситуација нема да бидат реализирани. За збор се јави советничката Пачемска која образложи дека има идеја која ќе ја достави како иницијатива овие средства да се пренаменат како помош за семејствата кои имаат ученици, која ќе се состои во набавка на барем еден таблет компјутер зависно од средствата и можнстите. Потребните средства не се малку но верувам дека барем дел би можеле да обезбедиме, сигурно инвестицијата во инфраструктурата на Општината е важна ама најпотребно сметам е грижата за нашите најмили, кои за жал трпат големи последици од кризата наметната од пандемијата.

За збор се јави Градоначалникот Пекевски кој истакна дека дискусијата е за кратење на конкретните програми, секако кога ќе има потреба од пренамена, ќе се води расправа по истите, да имаме во предвид дека и да се одлучи за таков вид на пренамена набавката би се остварила неколку месеци подоцна, секако кога ќе се прави ребаланс на Буџетот ќе ја разгледаме и оваа опција. Никој друг не се јави за збор и со надополнувањето односно измената во втората табела од 6 милиони да се замени со 3,5 милиони денари е пристепено кон гласање и со **15 гласа ЗА, нема Советници кои гласале ПРОТИВ, нема воздржани Советници**, е усвоена *Измена и дополнување на Програмата за активностите на Општина Берово во областа на културата во 2020 година;*

***5. Одлука за Измена на Одлуката за утврдување на цените за изнајмување на користење на противпожарна опрема со која располага Територијалната против пожарна единица Берово;***

Претседателот на Совет Матеничарски отвори расправа по предложената точка, прва збор доби советничката Јованка Василевска Петрушева „колкава е висината на средствата во претходната одлука да одговорат службите дали ја имаат на увид?“ За збор се јави м-р Анита Рунтевски појаснувајки дека измената се однесува на типот на возилото односно лада нива од претходната одлука се заменува со опел фронтера. Во врска со висината на средствата предвидени како средства за надомест може да ги повикаме колегите од финансии кои можат да појаснат. За збор се јави Градоначалникот кој појасни дека ваквиот тип на услуга не е користен често од граѓаните, изминатата година само неколку пати се случило да бидат изнајмувани возилата, потенцираше на техничка грешка во преамбулата на одлуката, наместо 4 ти треба да стои 14 ти како датум на донесување, појаснувајки дека одлуката со правилникотсе донесени оддамна и цените остануваат непроменети. За збор се јави советничката Петрушева „дали треба да се додаде член 5 во одлуката во кој би се нагласило дека старата одлука прекинува со важност, и се донесува нова одлука“ при што беше појаснето дека измената се вметнува во старата одлука односно новата одлука станува составен дел од старата одлука. За збор се јави Претседателот на совет Матеничарски кој потенцираше за во иднина доколку има измени на одлуки заедно со измената да се доставува старата одлука, како би имале увид како советници на што се однесува измената. Никој друг не се јави за збор, пристепено кон гласање и со **15 гласа ЗА, нема Советници кои гласале ПРОТИВ, нема воздржани Советници**, е усвоена*Одлука за Измена на Одлуката за утврдување на цените за изнајмување на користење на противпожарна опрема со која располага Територијалната против пожарна единица Берово;*

***6. Предлог Одлука за субвенционирање на 100 % од трошоците за стерилизација на 30 женки-кучиња на територијата на Општина Берово во текот на 2020 година;***

Претседателот на Совет Матеничарски отвори расправа по предложената точка, точката не е разгледувана на комисија, за збор се јави советничката Петрушева која истакна дека освен техничка грешка во член 4 наместо „правото ќе го остварат првите 50 “ да се замени со 30. Никој друг не се јави за збор, и Претседателот на Совет предлог одлуката со исправка на техничката грешка ја стави на гласање и со **15 гласа ЗА, нема Советници кои гласале ПРОТИВ, нема воздржани Советници**, е усвоена*Одлука за субвенционирање на 100 % од трошоците за стерилизација на 30 женки-кучиња на територијата на Општина Берово во текот на 2020 година.*

 ***7. П Р А В И Л Н И К за критериумите и постапката за субвенционирање на 100% од трошоците за стерилизација на 30 (триесет) женки-кучиња на територијата на Општина Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање со **15 гласа ЗА, нема Советници кои гласале ПРОТИВ, нема воздржани Советници**, е усвоен *П Р А В И Л Н И К за критериумите и постапката за субвенционирање на 100% од трошоците за стерилизација на 30 (триесет) женки-кучиња на територијата на Општина Берово.*

***8. Измена на ПРОГРМА (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2020 година;***

Претседателот на Совет Матеничарски отвори расправа по предложената точка, и како Претседател на комисијата за урбанизам комунални дејности и заштита на животна средина истакна дека Комисија не е одржана бидејќи станува збор за една точка и може да биде разгледана на Седницата. Никој друг не се јави за збор пристапено е кон гласање со **15 гласа ЗА, нема Советници кои гласале ПРОТИВ, нема воздржани Советници,** е усвоена *Измена на ПРОГРМА (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2020 година.*

***9. Тримесечен финансиски извештај за работа за 2020 година на ЈПКР„Услуга“ Берово;***

Претседателот на Совет Матеничарски отвори расправа по предложената точка, комисија за финансирање Буџет и ЛЕР, не е свикувана бидејки се работи само за една точка. За збор се јави советникот Предраг Монев „до каде се стигнати работите со прочистителната станица и отпадната вода од соседна Општина Пехчево“ за збор се јави Градоначалникот Пекевски кој потенцираше дека договор постои меѓутоа и покрај иницијативата на Општина Берово за средба и разрешување на проблемот, одредбите од договорот сеуште не се почитуваат, и покрај напорите на Општина Берово да се отпочне со реализација, дури понудени се поволности од типот,- да се измират обврските на договорени рати, меѓутоа од Општина Пехчево немамаме добиено никаква реакција. За збор се јави советникот Монев „сигурно сте запознаени како Општина дека Регулаторната комисија ја зголемува цената на водата која ја плаќаат граѓаните како би ги покрила загубите кои ги прави прочистителната станица како резултат на непочитувањето на договорот од страна на Општина Пехчево. Последиците од нефункционалноста на овој договор ги трпат граѓаните. Одговорноста за нефункционирањето е во Ваши раце како Градоначалник. Мора да се изнајде решение.“ За збор се јави Градоначалникот Пекевски кој потенцираше дека не е точна констатацијата дека граѓаните на Општина Берово плаќаат повисоки сметки за испорачаната прочистена вода, поради непочитувањето на договорот од страна на Општина Пехчево, односно промени во цената на таков основ нема, проблемот со непочитувањето на договорот е проследен кон повисоко ниво, Министерството за животна средина и Владата како потписници на договорот се должни да го следат почитувањето на договорот на обврзаните страни и само тие можат да ги задолжат за почитување на договорот, доколку се запре прочистувањето на водата од Општина Пехчево тоа значи непочитување на договор и сите донирани средства треба да се вратат на донаторот. Има одредби од договорот со кои се предвидени одредени санкции за страната која нема да го почитува договорот. Комуналното претпријатие ги трпи најголемите загуби во моментов, од непочитувањето на договорот. Неколку пати до сега е реагирано дека потпишаниот договор не е испочитуван од страна на Општина Пехчево, добро е што се реагира за ваквата проблематика да се надеваме дека наскоро ќе имаме разрешување на овој проблем кој се провлекува години наназад од неговото потпишување. За збор се јави советничката Фурнаџиска која предложи како допринос од Советот за разрешвање на проблемот да се одреди мешан состав од советници од двете Општини заедно со Градоначалниците директорите од јавните комунални претпријатија да се одржи состанок во знак на меѓуопштинска соработка да се дискутира за решение на проблемот со непочитувањето на договорот. За збор се јави м-р Анита Рунтевски појаснувајки дека до сеа се испраќани дописи и ургенции меѓутоа сеуште немаме добиено повратна информација. За збор се јави претседателот на Совет Матеничарски кој истакна дека и Советот на Општина Пехчево исто така и Претседателот на Советот на Општина Пехчево и Градоначалникот се известени уредно, меѓутоа до сега никаква повратна информација не е пристигната, граѓаните не плаќаат повисоки сметки како резултат на непочитувањето на договорот и од ваквата ситуација најголеми загуби претрпува комуналното претпријатие. На некоја од претходните Седници имаше прашање од страна на советникот Предраг Монев „дали комуналното претпријатие ја фактурира ваквата услуга према Општина Пехчево“ при што беше констатирано дека нема монтирано протокомер на отпадната вода која пристигнува од Општина Пехчево па поради тоа не се знае точната количина на вода која прочистителната станица ја прочистува, додколку се пристапи кон монтирање на ваков уред ќе се знае точната количина на прочистена вода која ќе може да се фактурира и уредно да се достави до Општина Пехчево, и со одредбите на договорот и по законски одредби да се разреши долгогодишната проблематика. За збор се јави Градоначалникот Пекевски кој истакна дека пропустот со неодредувањето на цена и начин на наплата за ваквата услуга, е направен при потпишувањето на договорот, најдобро би било да иницираме до Министерство за животна средина и просторно планирање во форма на итен состанок, кој се потпишани како гарант на договорот и да се превземат понатамошни постапки. Нека се донесе заклучок или иницијатива на која би се повикале да организираме состанок. Се прават напори со средства доделени од Општината во делови кои не спаѓаат во секторот на меѓуопштинска соработка така што помошта на комуналното претпријатие од Општината е да се набави посовремена опрема за комуналното претпријатие да може да обезбеди поголем квалитет на своите услуги, сведоци сте како Совет дека се доделуваат средства и возила, меѓутоа како граѓани сигурно можеме да кажеме дека очигледно е подобрувањето на квалитетот на комуналните услуги. За збор се јави советничката Пачемска „прашање до Градоначалникот до каде се работите со претоварната станица, возилата се донесесни...“. Градоначалник Пекевски „набавката на возилата како што веќе сте запознаени е завршена, во моментов се прибира потребната документација да можат да се регистрираат, целиот проект се работи во фази, до наредна година треба да се изгради и претоварната станица. Возилата по регистрирањето ќе бидат ставени во употреба“. За збор се јави советничката Фурнаџиска која појасни дека на состанокот на Комисијата присуствувал директорот на претпријатието кој образложил дека се работи на подобрување на пристапот до депонијата, и доколку се разгледа детално извештајот, покрај проблемот непочитувањето на договорот со соседна Општина Пехчево, генерално за комуналното јавно претпријатие со помошта од Општината и сите инвестиции за овие две години може да ја пофалиме неговата работа со оглед на долгогодишните проблеми во минатото. За збор се јави советничката Пачемска која истакна дека на претходната обука која ја посетиле советниците дискутирано било за програмите при што како забелешка за комуналното претпријатие била немањето на активна веб страна на која граѓаните ќе можат да се информираат и да ги соопштуваат своите проблеми и прашања па како советничка иницијатива до директорот да се поработи на ова со цел да се олесни пристапноста на граѓаните. Користењето на модерните алатки во ова време е круцијално да се има успешно работење. За збор се јави советникот Драган Мустачки кој „проширувњето на гробните места е на приватен имот, ме интересира како е регулирано тоа? Добивме информација дека експропријација на имотот не е направена дека со некаква изјава инвеститорот го има регулирано тоа до завршување на сите активности ќе биде регулирано“. За збор се јави Градоначалникот Пекевски кој појасни дека постапката за експропријација на имотот е направена оддамна решението е со бр. 26-1433. За збор се јави советникот Мустачки кој како советничка иницијатва побара да се достават како писмен одговор сите податоци за имотот на кој е направено проширувањето и податоци за експропријацијата на имотот за наредна седница на Совет. За збор се јави Претседателот Матеничарски кој истакна дека ова како иницијатива или прашање може да биде поставено кога ќе се отвори дискусија под таа точка. Никој друг не се јави за збор и пристапено е кон гласање со **9 гласа ЗА, 6 Советници кои гласале ПРОТИВ, нема воздржани Советници,** е усвоен *Тримесечен финансиски извештај за работа за 2020 година на ЈПКР„Услуга“ Берово.*

***10. Шестмесечен финансиски извештај за работа за 2020 година на ЈПКР„Услуга“ Берово;***

Претседателот на Совет Матеничарски отвори расправа по предложената точка, никој не се јави за збор и пристапено е кон гласање **со 9 гласа ЗА, 6 Советници кои гласале ПРОТИВ, нема воздржани Советници**, е *усвоен Шестмесечен финансиски извештај за работа за 2020 година на ЈПКР„Услуга“ Берово;*

***11. Полугодишен извештај за работа за 2020 година на ЈПКР „Услуга“ Берово;***

Претседателот на Совет Матеничарски отвори расправа по предложената точка, прва збор доби советничката Јованка Василевска Петрушева која истакна дека точката е разгледана на комисијата присутен беше директорот кој детално ја образложи истакнувајки дека како дел од редовните контроли од Заводот за води, е земена мостра од нашиот водовод за анализа и резултатите ќе бидат доставени до Советот. Никој друг не се јави за збор и пристапено е кон гласање со **9 гласа ЗА, 6 Советници кои гласале ПРОТИВ, нема воздржани Советници,** е усвоен*Полугодишен извештај за работа за 2020 година на ЈПКР „Услуга“ Берово.*

***12. Полугодишен извештај за прво полугодие од 2020 година, за работата на ОВР- Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање со **15 гласа ЗА, нема Советници кои гласале ПРОТИВ, нема воздржани Советници**, е усвоен *Полугодишен извештај за прво полугодие од 2020 година, за работата на ОВР- Берово;*

***13. Годишен извештај за работата на ООУ „Дедо Иљо Малешевски“ Берово за учебната 2019/2020 година;***

Претседателот на Совет Матеничарски отвори расправа по предложената точка, прва збор доби советничката Јованка Василевска Петрушева која истакна дека точката е разгледана на комисијата директорката присуствувала на состанокот на комисијата детално е образложен извештајот, комисијата нема забелешки. Никој друг не се јави за збор и пристапено е кон гласање со **14 гласа ЗА, нема Советници кои гласале ПРОТИВ, нема воздржани Советници,** советничката Јованка Василевска Петрушева е изземена од гласање, е усвоен*Годишен извештај за работата на ООУ „Дедо Иљо Малешевски“ Берово за учебната 2019/2020 година.*

***14. Годишна Програма за работа на ОСУ “Ацо Русковски” Берово за учебната 2020/2021 година;***

Претседателот на Совет Матеничарски отвори расправа по предложената точка, прва збор доби советничката Јованка Василевска Петрушева која истакна дека точката е разгледана на комисијата уредно е доставена измената по календарот за работа по донесување на календарот од Министерството за образование и наука, се однесува на почетокот на школската година. Никој друг не се јави за збор и пристапено е кон гласање **со 13 гласа ЗА, нема Советници кои гласале ПРОТИВ, нема воздржани Советници**, советничката Емилија Пачемска и советникот Гоце Ружински е изземени од гласање е усвоена *Годишна Програма за работа на ОСУ “Ацо Русковски” Берово за учебната 2020/2021 година;*

***15. Решение за измена на Р Е Ш Е Н И Е за избор на претседател и членови на Комисијата за јавни дејности;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање со **14 гласа ЗА, нема Советници кои гласале ПРОТИВ, нема воздржани Советници**, советничката Габриела Чучурска е изземена од гласање, е усвоено *Решение за измена на Р Е Ш Е Н И Е за избор на претседател и членови на Комисијата за јавни дејности;*

***16. Решение за измена на Р Е Ш Е Н И Е за избор на претседател и членови на Комисијата за урбанизам, комунални дејности и заштита на животната средина;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 14 гласа ЗА, нема Советници кои гласале ПРОТИВ, нема воздржани Советници**, советничката Габриела Чучурска е изземена од гласање, е усвоено *Решение за измена на Р Е Ш Е Н И Е за избор на претседател и членови на Комисијата за урбанизам, комунални дејности и заштита на животната средина*;

***17. Советнички иницијативи и прашања;***

\* И Н И Ц И Ј А Т И В А Од Светникот Емилија Пачемска до Градоначалникот на Општина Берово, Да се разгледа можноста за пренамена на средства во Буџетот на Општина Берово кои останале како нереализирани поради ситуацијата со пандемијата која настана од вирусот COVID 19 и истите да се искористат за набавка на е-уреди (лап топи или таблети) за најмалку на по 1 дете вклучено во образовниот процес од семејство.

\* И Н И Ц И Ј А Т И В А Од Светникот Емилија Пачемска до Директорот на ЈКПР “Услуга” Берово, Доколку постојат финансиски можности, да се креира веб сајт на ЈПКР “Услуга” Берово, како би се овозможила поголема транспарентност на самото претпријатие и поголем и полесен пристап до услугите кои ги нуди истото.

\* И Н И Ц И Ј А Т И В А Од Светникот Драган Мустачки до Градоначалникот на Општина Берово, Најдоцна до првата наредна седница на Совет на Општина Берово да ми биде доставена информација дали на новиот (проширен) дел на земјиштето на градските гробишта во Берово е извршена експропријација и за која КП станува збор.

***18. Барања од институции и граѓани***.

Претседателот на Совет Матеничарски отвори расправа по предложената точка, истакнувајки дека има пристигнатоо голем број на барања, мора внимателно да се разгледаат и да се се доделат средствата онаму кај што се најнеопходни, односно оние барања што се однесуваат на здравствената состојба на барателот, сметам дека се приоритетни. Предлагам барањата за надоместок на штета, да се разгледаат за на наредна Седница на Совет, барам како советнички групи да се произнесете во врска со оа прашање. За збор се јави советникот Монев кој истакна дека од името на Советничката група на ВМРО ДПМНЕ бараме од Општината да се направи проценка на штета да знаеме кој навистина има потреба од помош. Во врска со барањата за лекување сметаме дека треба да бидат доделени средства на Гораст, и за лекување во странство и домашно лекување. Нашиот став е да се доделат средства на ове три баратели. За збор се јави Градоначалникот Пекевски кој истакна дека Општината нема надлежност да врши проценка на приватен имот тоа е само во случај на елементарна непогода. За збор се јави м-р Рунтевски која предложи Комисијата за финансирање буџет и ЛЕР да одржи состанок на кој ќе бидат разгледани доставените барања, и ќе се донесат конкретни заклучоци за наредна Седница на Совет. За збор се јави Градоначалникот кој во врска со заклучокот од претходната Седница за состојбата на сметката од која се исплаќаат доделените средства детално образложи на кого се, е доделена парична помош. За збор се јави советничката Фурнаџиска која истакна дека на Гораст треба да му се додели максималниот износ што може да го додели Советот, по барањата за помош за лекување во странство исто така. За збор се јави Претседателот на Совет кој констатираше дека останува како заклучок Комисијата за финансирање буџет и ЛЕР, да ги разгледа доставените барања за надоместок на штета и да донесе конкретни заклучоци по истите без да се бара дополнителна документација, воедно да се разгледа на комисија и барањето за надоместок на штета предизвикана од пожар од од Зорица Митревска од с.Робово. При што потебно е да се усогласат податоците во долкументација која е доставена како прилог на Барањето за едноратна помош, од причина што во различни документи стојат различни податоци за тоа кој е барател (и кои се неговите лични податоци), а кој носител на правото на сопственост на објектот кој претпрел штета. По усогласување на целокупната документација, Советот на Општина Берово повторно ќе го разгледа барањето. Во врска со барањето на Тодорчо Кацарски за покривање на болнички трошоци за лекување од КОВИД, беше побараскино од барателот да ја достави потребната документација меѓутоа кога ќе се створат услови односно со ребаланс да се предвидат средства да се исплатат на сметката на барателот 30.000,00 денари.

Во врска со барањата до Советот за доделување на средства за лекување, Советот ги донесе следниве

* Р Е Ш Е Н И Е за доделување на средства од Буџетот на Општина Берово за 2020 година – На Гоце Лиговски од с.Митрашинци, општина Берово со ЕМБГ 1801985493010, му се доделуваат 30.000,оо денари како еднократната парична помош за лекување на неговиот малолетен син Горазд Лиговски.
* Р Е Ш Е Н И Е за доделување на средства од Буџетот на Општина Берово за 2020 година – На Тушевска Сузана од с.Русиново, општина Берово со ЕМБГ 1004964496500, и се доделуваат 15.000,оо денари како еднократната парична помош за лекување.
* Р Е Ш Е Н И Е за доделување на средства од Буџетот на Општина Берово за 2020 година – На Росана Алачовска од с.Двориште, општина Берово со ЕМБГ 0403990496878 и се доделуваат 30.000,оо денари како еднократната парична помош за лекување на нејзиниот син Љупчо Алачовски.

Во врска со доставеното барање од група граѓани Советот донесе:

* З А К Л У Ч О К Барањето од Група граѓани доставено до Совет на Општина Берово со бр. 09 – 2876/1 од 09.09.2020 година за пробивање на Новопланирана ул.15 во туристичка населба Беровско Езеро да се достави до Одделението за комунални дејности и заштита на животната средина. Одделението за комунални дејности и заштита на животната средина како изработувач на П Р О Г Р А М А Т А (ЈД, Ј6 и ЈФ) за изградба, реконструкција и одржување на локални патишта и улици во Општина Берово посочената улица да ја стави во Програмата за 2021 година и тоа и како ставка експропријација на ГЗ и како ставка пробивање на Новопланирана ул.15 во туристичка населба Беровско Езеро, а за овозможување на пристап до ГП. Одделението за комунални дејности и заштита на животната средина да ги преземе потребните активности за реализација на Барањето.

Дневниот ред беше исцрпен , Седницата заврши во 10:00 часот

 Усвоен со

Бр.09-3742/1

 16.11.2020 година

Берово

*Записничар, Претседател на Совет,*

 *Катерина Михајлоска Јован Матеничарски*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*